Μουσική

Τμήματα Γ1, Γ2, Γ3

Αγαπημένοι μου μαθητές,

Αυτές τις μέρες η καθημερινότητα μας έχει αλλάξει δραματικά. Ο κάθε ένας από εμάς, αυτή την περίοδο ζει πρωτόγνωρες εμπειρίες και δύσκολες στιγμές, λόγω της επιδημίας του νέου κορονοϊού Covid-19 που έχει φτάσει στο νησί μας, όπως και στην υπόλοιπη ανθρωπότητα.

Η μουσική ήταν και είναι ένα από τα κυριότερα εκφραστικά μέσα του ανθρώπου ατομικά ή και κοινωνικά, τόσο στις χαρές όσο και στις δυσκολίες. Εμείς θα χρησιμοποιήσουμε την μουσική για να εκφραστούμε και να βοηθήσουμε τους γύρω μας σ ’αυτή την δύσκολες μέρες, ή να καταλάβουμε πως η μουσική βοηθά τους συνανθρώπους μας.

Δημιουργική εργασία

Διαλέξτε ένα από τα παρακάτω θέματα και φτιάξτε ένα μουσικό φιλμάκι διάρκειας 2-3 λεπτών. Μπορείτε να εργαστείτε ατομικά ή να συνεργαστείτε διαδικτυακά σε ομάδες. Μπορείτε να χρησιμοποιήσετε το κινητό σας τηλέφωνο ή προγράμματα όπως Free Audio Editor, Ashampoo Music Studio, Acoustica Basic Edition (ή άλλο ανάλογο πρόγραμμα που ήδη χρησιμοποιείτε).

Θέματα:

1. Ετοιμάζω ένα μουσικό φιλμάκι 2-3 λεπτών με σκηνές από το διαδίκτυο για να εμψυχώσω τους συμμαθητές μου και να τους στείλω τα σωστά μηνύματα για το πώς να αντιμετωπίσουν την κατάσταση.
2. Ετοιμάζω ένα φιλμάκι 2-3 λεπτών με σκηνές από το διαδίκτυο για να δείξω πως η μουσική ενώνει τους ανθρώπους μέσα από την απομόνωση.
3. Φτιάχνω δικό μου τραγούδι για να εμψυχώσω τους συμπολίτες μου ή/και να τους στείλω τα σωστά μηνύματα για το πώς να αντιμετωπίσουν την κατάσταση. Μπορείτε να συνθέσετε δική σας μουσική ή να βάλετε δικά σας λόγια σε όποια μουσική διαλέξετε.

Στείλτε μου τα φιλμάκια σας στο e-mail: [stella\_antoniadou@yahoo.gr](mailto:stella_antoniadou@yahoo.gr)

Είμαι στην διάθεση σας για απορίες ή όποια βοήθεια χρειαστείτε.

Στέλλα Αντωνιάδου